ddrg/super_eurlex huggingface dataset:
Úradný vestník L 275 , 08/10/1983 S. 0020 - 0021

Španielske špeciálne vydanie: Kapitola 15 Zväzok 4 S. 0129

Portugalské špeciálne vydanie Kapitola 15 Zväzok 4 S. 0129

Fínske špeciálne vydanie: Kapitola 13 Zväzok 13 S. 0123

Švédske špeciálne vydanie: Kapitola 13 Zväzok 13 S. 0123



Štvrtá smernica Komisie z 22. septembra 1983, ktorou sa prispôsobuje technickému pokroku príloha VI k smernici Rady 76/768/EHS o aproximácii právnych predpisov členských štátov vzťahujúcich sa na kozmetické výrobky (83/496/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov vzťahujúcich sa na kozmetické výrobky [1], naposledy zmenenú a doplnenú smernicou 83/341/EHS [2], a najmä na jej článok 8 ods. 2, keďže, vzhľadom na najnovšie výsledky vedeckého a technického výskumu, použitie 4,4-dimethyl-1,3-oxazolidinu a 1,2-dibromo-2,4-dicyanobutanu ako konzervačných prostriedkov v kozmetických výrobkoch možno povoliť na základe určitých podmienok; keďže ustanovenia tejto smernice sú v súlade so stanoviskom Výboru pre prispôsobenie sa technickému pokroku smerníc týkajúcich sa odstránenia technických prekážok v obchode v oblasti kozmetických výrobkov k technickému pokroku, PRIJALA TÚTO SMERNICU: Článok 1 K časti 2 prílohy VI k smernici 76/768/EHS sa týmto pridáva nasledovné: "Referenčné č. | Látka | Maximálna povolená koncentrácia | Obmedzenia a požiadavky | Podmienky používania a upozornenia, ktoré musia byť vytlačené na nálepke | a | b | c | d | e | 59 | 1,2-dibromo-2,4-dicyanobutan | 0,1 % | Nemá sa používať v kozmetických výrobkoch na opaľovanie. | | 60 | 4,4-dimethyl-1,3-oxazolidin | 0,1 % | Iba pre výrobky, ktoré sa po použití zmyjú. | | | | | pH hotového výrobku nie je nižšie ako 6." | | Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 1984. Okamžite o tom budú informovať Komisiu. Článok 3 Táto smernica je adresovaná členským štátom. V Bruseli 22. septembra 1983 Za Komisiu Karl-Heinz Narjes člen Komisie [1] Ú. v. ES L 262, 27.9.1976, s. 169. [2] Ú. v. ES L 188, 13.7.1983, s. 15. --------------------------------------------------
Úradný vestník L 143 , 02/06/1983 S. 0036 - 0036

Fínske špeciálne vydanie: Kapitola 3 Zväzok 16 S. 0115

Španielske špeciálne vydanie: Kapitola 03 Zväzok 28 S. 0028

Švédske špeciálne vydanie: Kapitola 3 Zväzok 16 S. 0115

Portugalské špeciálne vydanie Kapitola 03 Zväzok 28 S. 0028



Smernica Rady z 25. mája 1983 o zmene a doplnení smernice 82/400/EHS, ktorá mení a dopĺňa smernicu 77/391/EHS a zavádza dodatočné opatrenie spoločenstva na eradikáciu brucelózy, tuberkulózy a leukózy dobytka (83/253/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, najmä na jej článok 43, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže smernica Rady 82/400/EHS [4] zaviedla osobitne dodatočné opatrenie spoločenstva na eradikáciu brucelózy, tuberkulózy a leukózy dobytka; keďže je potrebné, s cieľom urobiť prideľovanie dotácií priehľadnejším, zahrnúť všetky výdavky na rôzne opatrenia spoločenstva vo veterinárnej oblasti v kapitole, pod ktorú spadajú výdavky v poľnohospodárskom odvetví; keďže s cieľom uplatňovať vhodné finančné a menové pravidlá a postupy na výdavky spoločenstva spojené s uplatňovaním uvedeného opatrenia, mali by sa použiť mutatis mutandis príslušné články nariadenia Rady (EHS) č. 729/70 z 21. apríla 1970 o finan covaní Spoločnej poľnohospodárskej politiky [5], naposledy zmeneného a doplneného nariadením (EHS) č. 3509/80 [6], nariadenie Rady (EHS) č. 129/78 z 24. januára 1978 o výmenných kurzoch, ktoré sa majú uplatňovať na účely Spoločnej poľnohospodárskej štrukturálnej politiky [7], PRIJALA TOTO NARIADENIE: Článok 1 Do smernice 82/400/EHS sa vkladá tento článok 7a: "Článok 7a Nariadenie (EHS) č. 129/78 a články 8 a 9 nariadenia (EHS) č. 729/70 sa musia uplatňovať mutatis mutandis." Článok 2 Táto smernica je adresovaná členským štátom. V Bruseli 25. mája 1983 Za Radu predseda I. Kiechle [1] Ú. v. ES C 299, 16.11.1982, s. 8 [2] Ú. v. ES C 68, 14.3.1983, s. 86 [3] Ú. v. ES C 77, 21.3.1983, s. 3 [4] Ú. v. ES L 173, 19.6.1982, s. 18 [5] Ú. v. ES L 94, 28.4.1970, s. 13 [6] Ú. v. ES L 367, 31.12.1980, s. 87 [7] Ú. v. ES L 20, 25.1.1978, s. 16 --------------------------------------------------
Úradný vestník L 076 , 22/03/1983 S. 0021 - 0021

Fínske špeciálne vydanie: Kapitola 3 Zväzok 16 S. 0054

Španielske špeciálne vydanie: Kapitola 03 Zväzok 27 S. 0101

Švédske špeciálne vydanie: Kapitola 3 Zväzok 16 S. 0054

Portugalské špeciálne vydanie Kapitola 03 Zväzok 27 S. 0101



Smernica Komisie z 8. marca 1983, ktorá mení a dopĺňa smernicu 82/287/EHS, ktorá mení a dopĺňa prílohy k smerniciam Rady 66/401/EHS a 69/208/EHS o obchodovaní s osivom krmovín a osivom olejnín a osivom priadnych rastlín, a smernice 78/386/EHS a 78/388/EHS (83/116/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/401/EHS zo 14. júna 1966 o obchodovaní s osivom krmovín [1], naposledy zmenenú a doplnenú smernicou 82/287/EHS [2], a najmä na jej článok 21a, keďže na základe rozvoja vedeckých a technologických poznatkov boli zmeny a doplnenia robené pre prílohy I a II k smerniciam 66/401/EHS a 69/208/EHS smernicou 82/287/EHS, ktoré zahŕňajú zmeny a doplnenia týkajúce sa odrodovej čistoty osív Poa spp; keďže 1. január 1983 bol určený ako dátum pre implementáciu ustanovení potrebných na dosiahnutie súladu s týmito zmenami a doplneniami; keďže pravidlá prijaté za týmto účelom v systémoch pre odrodovú certifikáciu osív určených pre medzinárodný obchod stanovené Organizáciou pre hospodársku spoluprácu a rozvoj (OECD) sa v súčasnosti podrobujú podrobnému skúmaniu organizáciou; keďže by sa malo čakať na výsledok skúmania; keďže by sa mal určiť vhodnejší dátum na implementáciu predmetných ustanovení, aby sa vyhlo nevhodným opatreniam; keďže opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TÚTO SMERNICU: Článok 1 1. V druhej zarážke článku 7 ods. 1 smernice 82/287/EHS sa výraz "1. január 1983" nahrádza výrazom "najneskôr do 1. januára 1983". 2. V článku 7 ods. 2 smernice 82/287/EHS sa znenie "tretia zarážka" nahrádza výrazom "druhá a tretia zarážka". Článok 2 Táto smernica je adresovaná členským štátom. V Bruseli 8. marca 1983 Za Komisiu Poul Dalsager člen Komisie [1] Ú. v. ES 125, 11.7.1966, s. 2298/66. [2] Ú. v. ES L 131, 13.5.1982, s. 24. --------------------------------------------------
Úradný vestník L 334 , 29/11/1983 S. 0021 - 0021



Smernica Komisie z 15. novembra 1983, ktorou sa mení a dopĺňa smernica 83/201/EHS o stanovení výnimiek zo smernice Rady 77/99/EHS pre niektoré výrobky, ktoré obsahujú iné potraviny a len malé percento mäsa alebo mäsových výrobkov (83/577/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 77/99/EHS z 21. decembra 1976 o veterinárnych otázkach, ktoré ovplyvňujú obchodovanie s mäsovými výrobkami v spoločenstve [1], najmä na jej článok 8, keďže Komisia v smernici 83/201/EHS [2] stanovila niektoré výnimky zo smernice 77/99/EHS pre niektoré výrobky, ktoré obsahujú iné potraviny a len malé percento mäsa alebo mäsových výrobkov; keďže sa ukázalo, že je potrebné poskytnúť členským štátom dodatočný odklad pre transponovanie ustanovení smernice 83/201/EHS do ich vnútroštátneho právneho poriadku; keďže opatrenia prijaté v tejto smernici sú v súlade so stanoviskom Stáleho veterinárneho výboru, PRIJALA TÚTO SMERNICU: Článok 1 V článku 6 smernice 83/201/EHS sa dátum "1. január 1984" nahrádza dátumom "1. jún 1984". Článok 2 Táto smernica je adresovaná členským štátom. V Bruseli 15. novembra 1983 Za Komisiu Poul Dalsager člen Komisie [1] Ú. v. ES L 26, 31.1.1977, s. 85. [2] Ú. v. ES L 112, 28.4.1983, s. 28. --------------------------------------------------
Úradný vestník L 251 , 19/09/1984 S. 0001 - 0223

Fínske špeciálne vydanie: Kapitola 15 Zväzok 5 S. 0003

Španielske špeciálne vydanie: Kapitola 13 Zväzok 17 S. 0003

Švédske špeciálne vydanie: Kapitola 15 Zväzok 5 S. 0003

Portugalské špeciálne vydanie Kapitola 13 Zväzok 17 S. 0003



Smernica Komisie z 25. apríla 1984, ktorou sa šiestykrát prispôsobuje technickému pokroku smernica Rady 67/548/EHS o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok (84/449/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 67/548/EHS z 27. júna 1967 o aproximácii zákonov, iných právnych predpisov a správnych opatrení týkajúcich sa klasifikácie, balenia a označovania nebezpečných látok [1], ktorá šiestykrát mení a dopĺňa smernicou Rady 79/831/EHS [2] a najmä na články 19, 20 a 21 uvedenej smernice; keďže článok 3 ods. 1 smernice 79/831/EHS stanovuje, že fyzikálno-chemické vlastnosti, toxicita a ekotoxicita látok a prípravkov sa stanovuje podľa metód uvedených v prílohe V; keďže článok 19 smernice 79/831/EHS z 18. septembra 1979 ustanovuje, že sa na prílohu V vzťahuje postup, ktorý vykonáva Výbor pre prispôsobenie technickému pokroku smerníc o technických prekážkach obchodu na úseku nebezpečných látok a prípravkov; keďže by sa mala venovať náležitá pozornosť najmä všetkým metódam uznávaným a doporučeným príslušnými medzinárodnými organizáciami; keďže ustanovenia tejto smernice sú v súlade so stanoviskom Výboru na prispôsobovanie sa smerníc technickému pokroku pri odstraňovaní technických prekážok obchodu s nebezpečnými látkami a prípravkami, PRIJALA TÚTO SMERNICU: Článok 1 Text prílohy V v smernici 67/548/EHS sa nahrádza textom prílohy tejto smernice. Článok 2 Členské štáty prijmú a uverejnia opatrenia potrebné na dosiahnutie súladu s touto smernicou najneskôr do 1. júla 1985 a oznámia to Komisii. Tieto opatrenia sa budú uplatňovať najneskôr od 1. júla 1986. Článok 3 Táto smernica je adresovaná členským štátom. V Bruseli 25. apríla 1984 Za Komisiu Karl-Heinz narjes člen Komisie [1] Ú. v. ES L 196, 16.8.1967, s. 1. [2] Ú. v. ES L 259, 15.10.1979, s. 10. -------------------------------------------------- PRÍLOHA Pozri smernicu Komisie 92/69/EHS (Ú. v. ES L 383, 29.12.1992, s. 113) a smernicu Komisie 88/302/EHS (Ú. v. ES L 133, 30.5.1988, s. 1). --------------------------------------------------
Úradný vestník L 208 , 03/08/1984 S. 0058 - 0058

Fínske špeciálne vydanie: Kapitola 9 Zväzok 1 S. 0122

Španielske špeciálne vydanie: Kapitola 09 Zväzok 1 S. 0170

Švédske špeciálne vydanie: Kapitola 9 Zväzok 1 S. 0122

Portugalské špeciálne vydanie Kapitola 09 Zväzok 1 S. 0170



Desiata smernica Rady európskych spoločenstiev z 31. júla l984 o zosúladení právnych predpisov členských štátov o daniach z obratu, ktorou sa mení a dopĺňa smernica 77/388/EHS — Použitie dane z pridanej hodnoty pri prenájme hnuteľného hmotného majetku (84/386/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej články 99 a 100, so zreteľom na Šiestu smernicu Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — Spoločný systém dane z pridanej hodnoty: jednotný daňový základ [1], so zreteľom na návrh Komisie [2], so zreteľom na stanovisko Európskeho parlamentu [3], so zreteľom na stanovisko Hospodárskeho a sociálneho výboru [4], keďže podľa článku 4 (2) uvedenej smernice sa môže prenájom hnuteľného hmotného majetku považovať za hospodársku činnosť, podliehajúcu dani z pridanej hodnoty; keďže použitie článku 9 (1) uvedenej smernice na prenájom hnuteľného hmotného majetku môže viesť k nekalej súťaži, keď prenajímateľ a nájomca sídlia v rôznych členských štátoch a daňové sadzby v týchto štátoch sa líšia; keďže je preto potrebné stanoviť, že miestom poskytnutia služby je miesto, kde má zákazník sídlo svojej hospodárskej činnosti alebo svojej stálej pobočky, ktorej bola služba poskytnutá, prípadne miesto, kde má trvalé bydlisko alebo kde sa obvykle zdržuje; keďže však pri prenájme dopravných prostriedkov by mal byť z dôvodu kontroly prísne uplatňovaný článok 9 (1), pričom za miesto poskytovania týchto služieb by sa považovalo miesto, kde má sídlo poskytovateľ služieb, PRIJALA TÚTO SMERNICU: Článok 1 Smernica 77/388/EHS sa týmto mení a dopĺňa nasledujúco: 1. článok 9 (2) d) sa vypúšťa; 2. v článku 9 (2) e) sa vkladá táto zarážka: "— prenájom hnuteľného hmotného majetku s výnimkou všetkých dopravných prostriedkov", 3. v článku 9 (3) sa slová "a prenájom hnuteľného hmotného majetku" nahrádzajú slovami "a prenájom dopravných prostriedkov". Článok 2 1. Členské štáty zavedú opatrenia potrebné na zosúladenie s touto smernicou s účinnosťou od 1. júla 1985. 2. Členské štáty oznámia Komisii právne predpisy, ktoré prijmú na účel vykonávania tejto smernice. Komisia s nimi oboznámi ostatné členské štáty. Článok 3 Táto smernica je adresovaná členským štátom. V Bruseli 31. júla 1984 Za Radu predseda J. O'Keeffe [1] Ú. v. ES L 145, 13.6.1977, s. 1. [2] Ú. v. ES C 116, 9.5.1979, s. 4. [3] Ú. v. ES C 4, 7.1.1980, s. 63. [4] Ú. v. ES C 297, 28.11.1979, s. 16. --------------------------------------------------
Úradný vestník L 177 , 04/07/1984 S. 0022 - 0022

Fínske špeciálne vydanie: Kapitola 3 Zväzok 17 S. 0204

Španielske špeciálne vydanie: Kapitola 03 Zväzok 31 S. 0112

Švédske špeciálne vydanie: Kapitola 3 Zväzok 17 S. 0204

Portugalské špeciálne vydanie Kapitola 03 Zväzok 31 S. 0112



Smernica Rady z 19. júna 1984 meniaca a dopĺňajúca smernice 64/432/EHS a 72/461/EHS týkajúce sa niektorých opatrení súvisiacich so slintačkou — krívačkou a vezikulárnou chorobou ošípaných (84/336/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej články 43 a 100, so zreteľom na návrh Komisie [1], so zreteľom na stanovisko Európskeho parlamentu [2], keďže smernica 64/432/EHS [3], naposledy zmenená a doplnená smernicou 83/646/EHS [4], stanovuje zdravotné podmienky, ktoré musí spĺňať živý hovädzí dobytok a ošípané určené na obchodovanie vo vnútri spoločenstva; keďže smernica 72/461/EHS [5], naposledy zmenená a doplnená smernicou 83/646/EHS, stanovuje zdravotné podmienky, ktoré musia spĺňať zvieratá, z ktorých získané mäso je určené na obchodovanie vo vnútri spoločenstva; keďže v očakávaní zavedenia definitívneho systému spoločenstva zameraného na kontrolu slintačky a krívačky a bez toho, aby bolo porušené konečné riešenie, ktoré sa má prijať, je vhodné zachovať v platnosti aj počas určitého dodatočného obdobia opatrenia spoločenstva stanovené v článkoch 4a a 4b smernice 64/432/EHS a v článku 13 smernice 72/461/EHS ako prechodné ochranné opatrenie zamerané na zachovanie tradičných obchodných tokov, PRIJALA TÚTO SMERNICU: Článok 1 Smernica 64/432/EHS je zmenená a doplnená nasledovne: 1. V prvom pododseku článku 4a sa dátum "30. jún 1984" nahrádza dátumom "31. december 1984". 2. V prvom a druhom pododseku článku 4b sa dátum "30. jún 1984" nahrádza dátumom "31. december 1984". Článok 2 V článku 13 smernice 72/461/EHS sa dátum "30. jún 1984" nahrádza dátumom "31. december 1984". Článok 3 Najneskôr do 30. júna 1984 zavedú členské štáty do platnosti zákony, iné právne predpisy a administratívne opatrenia nevyhnutné na splnenie tejto smernice. Článok 4 Táto smernica je adresovaná členským štátom. V Luxemburgu 19. júna 1984 Za Radu predseda M. Rocard [1] Ú. v. ES C 249, 23.9.1982, s. 6 a Ú. v. ES C 121, 5.5.1984, s. 7. [2] Ú. v. ES C 13, 17.1.1983, s. 211 a Ú. v. ES C 172, 2.7.1984, s. 185. [3] Ú. v. ES 121, 29.7.1964, s. 1977/64. [4] Ú. v. ES L 360, 23.12.1983, s. 44. [5] Ú. v. ES L 302, 31.12.1972, s. 24. --------------------------------------------------
Úradný vestník L 154 , 13/06/1985 S. 0048 - 0048

Fínske špeciálne vydanie: Kapitola 3 Zväzok 18 S. 0188

Španielske špeciálne vydanie: Kapitola 03 Zväzok 35 S. 0109

Švédske špeciálne vydanie: Kapitola 3 Zväzok 18 S. 0188

Portugalské špeciálne vydanie Kapitola 03 Zväzok 35 S. 0109



Smernica Komisie z 22. mája 1985, ktorou sa druhýkrát mení a dopĺňa príloha smernice Rady 79/117/EHS, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky (85/298/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 79/117/EHS z 21. decembra 1978, ktorou sa zakazuje uvedenie na trh a používanie prípravkov na ochranu rastlín obsahujúcich určité účinné látky [1], naposledy zmenenú a doplnenú smernicou 83/131/EHS [2], a najmä na jej článok 6, keďže rozvoj vedeckých a technických poznatkov núti vykonať určité zmeny a doplnenia v prílohe smernice 79/117/EHS; keďže sa zdá žiaduce zrušiť určitý počet dočasných výnimiek zo zákazov ustanovených v smernici, nakoľko v súčasnosti sú k dispozícii menej nebezpečné spôsoby ošetrovania; keďže všetky členské štáty informovali Komisiu, že nemienia alebo nemajú v úmysle ďalej využívať tieto výnimky; keďže opatrenia ustanovené v tejto smernici sú v súlade so stanoviskom Stáleho výboru pre zdravie rastlín, PRIJALA TÚTO SMERNICU: Článok 1 Príloha k smernici 79/117/EHS sa týmto mení a dopĺňa takto: 1. V časti A "Zlúčeniny ortuti": a) pod položkou 2 "Chlorid ortutnatý (Kalomel)" sa znenie položky c) vypúšťa; b) pod položkou 5 "Alkoxyalkylové a arylové zlúčeniny ortuti" sa znenie položiek a) a b) vypúšťa. 2. V časti B "Stále organochlórové zlúčeniny": a) pod položkou 1 "Aldrin" sa znenie položky a) nahrádza týmto: "Ošetrovanie rastových prostredí ozdobných rastlín pestovaných v nádobách proti Otiorrynchus"; b) pod položkou 4 "DDT" sa text v stĺpci 2 vypúšťa; c) pod položkou 5 "Endrin": aa) znenie položky a) sa nahrádza týmto: "ako akaricíd na cyklámen"; bb) položka b) sa vypúšťa. Článok 2 Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do 1. januára 1986. Bezodkladne o tom budú informovať Komisiu. Článok 3 Táto smernica je adresovaná členským štátom. V Bruseli 22. mája 1985 Za Komisiu Frans Andriessen Podpredseda [1] Ú. v. ES L 33, 8.2.1979, s. 36. [2] Ú. v. ES L 91, 9.4.1983, s. 35. --------------------------------------------------
Úradný vestník L 183 , 16/07/1985 S. 0021 - 0021

Fínske špeciálne vydanie: Kapitola 9 Zväzok 1 S. 0123

Španielske špeciálne vydanie: Kapitola 09 Zväzok 2 S. 0003

Švédske špeciálne vydanie: Kapitola 9 Zväzok 1 S. 0123

Portugalské špeciálne vydanie Kapitola 09 Zväzok 2 S. 0003



Smernica Rady z 8. júla 1985, ktorou sa mení a dopĺňa smernica 83/181/EHS určujúca rozsah uplatnenia článku 14 (1) d) smernice 77/388/EHS o výnimke z dane z pridanej hodnoty na konečný dovoz určitých tovarov (85/346/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na články 99 a 100, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže smernica 83/181/EHS [4] stanovila minimálne množstvo paliva, ktoré je v nádrži obchodných motorových vozidiel, ktoré sa musia oslobodiť od dane z pridanej hodnoty pri vstupe do štátu, keďže, aby sa zjednodušil prechod interných hraníc spoločenstva, toto spomenuté množstvo by sa malo zvýšiť v počiatočnom štádiu, ktoré je pre vozidlá navrhnuté, aby boli schopné transportu osôb a cestovania medzi členskými štátmi; keďže v druhom štádiu sa Rada má rozhodnúť o návrhu Komisie o zvýšení spomenutého množstva použiteľného pre vozidlá, cestujúce medzi členskými štátmi a navrhnuté tak, aby vozidlo bolo schopné transportu tovaru, PRIJALA TÚTO SMERNICU: Článok 1 Smernica 83/181/EHS sa týmto mení a dopĺňa takto: 1. Článok 83 je nahradený nasledujúcim textom: "Článok 83 Členské štáty môžu limitovať použitie výnimky pre palivo, obsiahnuté v štandardných palivových nádržiach obchodných motorových vozidiel: a) keď vozidlo prichádza z tretej krajiny, do 200 litrov na jedno vozidlo a cestu; b) keď vozidlo prichádza z iného členského štátu: - do 200 litrov na vozidlo a cestu v prípade, ak je vozidlo tak navrhnuté a schopné transportu tovaru bez náhrady, - do 600 litrov na vozilo a cestu v prípade, že vozidlo je tak navrhnuté a schopné transportu bez náhrady pre viacej ako deväť osôb v rátane šoféra. Konajúc v zhode s postupmi stanovenými v Zmluve, Rada rozhodne, na návrh Komisie, pred 1. júlom 1986, o zvýšení množstva pohonných hmôt vstupujúcich bez cla, ktoré sa nachádza v palivových nádržiach vozidiel, referovaných v prvej zarážke b) prvého pododseku." 2. Článok 84 a) je nahradený nasledovným textom: "a) obchodné motorové vozidlá nasadené do medzinárodnej prepravy, prichádzajúce z tretích krajín do hraničnej zóny do maximálnej hĺbky 25 km vzdušnou čiarou tam, kde takáto preprava pozostáva z ciest vykonaných osobami, sídliacimi v tejto zóne;". Článok 2 Členské štáty prijmú potrebné opatrenia na splnenie tejto smernice najneskôr do 1. októbra 1985. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 8. júla 1985 Za Radu predseda J. Santer [1] Ú. v. ES C 95, 6.4.1984, s. 3. [2] Ú. v. ES C 172, 2.7.1984, s. 15. [3] Ú. v. ES C 248, 17.9.1984, s. 13. [4] Ú. v. ES L 105, 23.4.1983, s. 38. --------------------------------------------------
Úradný vestník L 168 , 28/06/1985 S. 0049 - 0049

Fínske špeciálne vydanie: Kapitola 3 Zväzok 18 S. 0210

Španielske špeciálne vydanie: Kapitola 03 Zväzok 35 S. 0182

Švédske špeciálne vydanie: Kapitola 3 Zväzok 18 S. 0210

Portugalské špeciálne vydanie Kapitola 03 Zväzok 35 S. 0182



Smernica Rady z 12 júna 1985, ktorou sa mení smernica 77/99/EHS o riešení hygienických otázok pri obchodovaní s mäsovými výrobkami v spoločenstve (85/327/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva a najmä na jej články 43 a 100, so zreteľom na návrh Komisie [1], so zreteľom na stanovisko Európskeho parlamentu [2], so zreteľom na stanovisko Hospodárskeho a sociálneho výboru [3], keďže prax ukázala, že je potrebné zjednodušiť kapitolu II, ods. 16 prílohy A ku smernici 77/99/EHS [4], ktorá bola naposledy zmenená a doplnená smernicou 81/476/EHS [5]; keďže kapitola II, ods. 17 prílohy A ku smernici 77/99/EHS ustanovuje, že od každého pracovníka, ktorý pracuje s čerstvým mäsom alebo mäsovými výrobkami, treba vyžadovať lekárske osvedčenie, ktoré musí byť každoročne aktualizované; keďže sa ukazuje, že je potrebné novelizovať predmetné ustanovenia vzhľadom na prax, PRIJALA TÚTO SMERNICU: Článok 1 Smernica 77/99/EHS sa týmto mení a dopĺňa takto: 1. Zrušuje sa druhý pododsek článku 22. 2. Kapitola II, ods. 16 a 17 sa nahrádzajú týmto textom: "16. Každý, kto je možným zdrojom nákazy, najmä patogénnymi vírusmi, nesmie pracovať ani zaobchádzať s čerstvým mäsom alebo mäsovými výrobkami. 17. Každý pracovník, ktorý bude prijatý na prácu alebo zaobchádzanie s čerstvým mäsom alebo mäsovými výrobkami, musí predložiť lekárske osvedčenie, v ktorom sa uvedie, že niet nijakých prekážok pre takéto zamestnanie. Toto lekárske osvedčenie sa bude každoročne obnovovať, kým v súlade postupom uvedeným v článku 19 nebude uznaný iný postup lekárskych prehliadok pre príslušných pracovníkov, ktorý by bol ekvivalentný." Článok 2 Členské štáty prijmú zákony, iné právne predpisy a administratívne opatrenia, ktoré sú potrebné na dosiahnutie súladu s touto smernicou najneskôr 1. januára 1986. Bezodkladne o tom budú informovať Komisiu. Článok 3 Táto smernica je adresovaná členským štátom V Luxemburgu 12. júna 1985 Za Radu Predseda C. Degan [1] Ú. v. ES C 179, 7.7.1984, s. 9. [2] Ú. v. ES C 46, 18.2.1985, s. 94. [3] Ú. v. ES C 44, 15.2.1985, s. 7. [4] Ú. v. ES L 26, 31.1.1977, s. 85 [5] Ú. v. ES L 186, 8.7.1981, s. 20. --------------------------------------------------